Pöytäkirja Bolivian liittymisestä tullitariffeja ja kauppaa koskevaan yleissopimukseen



Virallinen lehti nro L 045 , 21/02/1990 s. 0025 - 0026

Suomenk. erityispainos Alue 11 Nide 15 s. 0185

Ruotsink. erityispainos Alue 11 Nide 15 s. 0185



PÖYTÄKIRJA Bolivian liittymisestä tullitariffeja ja kauppaa koskevaan yleissopimukseen HALLITUKSET, JOTKA OVAT TULLITARIFFEJA JA KAUPPAA KOSKEVAN YLEISSOPIMUKSEN SOPIMUSPUOLIA (jäljempänä "yleissopimus" ja "sopimuspuolet"), EUROOPAN TALOUSYHTEISÖ JA BOLIVIAN HALLITUS, (jäljempänä "Bolivia"), jotka OTTAVAT HUOMIOON Bolivian liittymiseksi yleissopimukseen käytyjen neuvottelujen tulokset, OVAT SOPINEET edustajiensa välityksellä seuraavista määräyksistä: I OSA Yleiset määräykset 1. Tämän pöytäkirjan 6 kohdan mukaisesta voimaantulopäivästä alkaen Bolivia on yleissopimuksen XXXII artiklassa tarkoitettu sopimuspuoli ja soveltaa sopimuspuoliin väliaikaisesti ja jollei tämän pöytäkirjan määräyksistä muuta johdu: a) yleissopimuksen I, III ja IV osaa; b) yleissopimuksen II osaa siltä osin kuin se on yhdenmukainen sen tämän pöytäkirjan päivämääränä olemassa olevan lainsäädännön kanssa. Yleissopimuksen III artiklaan viittaavia 1 artiklan 1 kohdassa määrättyjä velvollisuuksia ja yleissopimuksen VI artiklaan viittaavia II artiklan 2 kohdan b alakohdassa määrättyjä velvollisuuksia pidetään tässä kohdassa yleissopimuksen II osassa tarkoitettuina. 2. a) Yleissopimuksen määräykset, joita Bolivian on sovellettava sopimuspuoliin, jollei tässä pöytäkirjassa toisin määrätä, ovat Yhdistyneiden kansakuntien kauppa- ja työllisyyskonferenssin valmistelevan komission toisen istunnon päätösasiakirjan liitteenä olevassa tekstissä, sellaisena kuin ne ovat oikaistuina, mukautettuina tai muulla tavoin muutettuina asiakirjoilla, jotka ovat voimassa päivänä, jona Boliviasta tulee sopimuspuoli. 2. b) Jos yleissopimuksen V artiklan 6 kohdassa, VII artiklan 4 kohdan d alakohdassa ja X artiklan 3 kohdan c alakohdassa mainitaan kyseisen sopimuksen päivämäärä, sovelletaan Bolivian osalta tämän pöytäkirjan päivämäärää. II OSA Luettelo 3. Liitteenä olevasta luettelosta tulee yleissopimuksen liitteenä oleva Bolivian luettelo tämän pöytäkirjan tullessa voimaan. 4. a) Jos yleissopimuksen II artiklan 1 kohdassa mainitaan kyseisen sopimuksen päivämäärä, sovelletaan niiden tuotteiden osalta, joihin sovelletaan tämän pöytäkirjan liitteenä olevassa luettelossa esitettyä myönnytystä, tämän pöytäkirjan päivämäärää. 4. b) Jos yleissopimuksen II artiklan 6 kohdan a alakohdassa mainitaan kyseisen sopimuksen päivämäärä, tämän pöytäkirjan liitteenä olevan luettelon osalta sovellettava päivämäärä on tämän pöytäkirjan päivämäärä. III OSA Loppumääräykset 5. Tämä pöytäkirja talletetaan sopimuspuolten pääjohtajan huostaan. Se on avoinna Bolivian allekirjoitettavaksi 31 päivään tammikuuta 1990. Se on myös avoinna sopimuspuolten ja Euroopan talousyhteisön allekirjoitettavaksi. 6. Tämä pöytäkirja tulee voimaan kolmantenakymmenentenä päivänä sen jälkeen, kun Bolivia on allekirjoittanut sen. 7. Bolivian tultua yleissopimuksen sopimuspuoleksi tämän pöytäkirjan 1 kohdan mukaisesti se voi liittyä mainittuun sopimukseen tämän pöytäkirjan soveltuvien lauselmien mukaisesti jättämällä liittymiskirjan pääjohtajalle. Liittyminen tulee voimaan päivänä, jona yleissopimus tulee voimaan XXVI artiklan määräysten mukaisesti, tai kolmantenakymmenentenä päivänä sen jälkeen, kun liittymiskirja on talletettu, jos tämä päivä on ensiksi mainittua myöhäisempi. Tämän kohdan mukaista liittymistä yleissopimukseen pidetään mainitun sopimuksen XXXII artiklan 2 kohdassa tarkoitettuna sopimuksen hyväksymisenä mainitun sopimuksen XXVI artiklan 4 kohdan mukaisesti. 8. Bolivia voi ennen liittymistään yleissopimukseen 7 kohdan mukaisesti lopettaa mainitun sopimuksen väliaikaisen soveltamisen; tämä lopettaminen tulee voimaan kuudentenakymmenentenä päivänä sen jälkeen, kun pääjohtaja on vastaanottanut sitä koskevan kirjallisen ilmoituksen. 9. Pääjohtaja toimittaa viipymättä jokaiselle sopimuspuolelle, Euroopan talousyhteisölle, Bolivialle ja jokaiselle hallitukselle, joka on liittynyt yleissopimukseen väliaikaisesti, tämän pöytäkirjan oikeaksi todistetun jäljennöksen ja ilmoituksen kaikista mainitun pöytäkirjan allekirjoittamisista 5 kohdan mukaisesti. 10. Tämä pöytäkirja kirjataan Yhdistyneiden kansakuntien peruskirjan 102 artiklan määräysten mukaisesti. Tehty Genevessä kahdentenatoista päivänä maaliskuuta tuhatyhdeksänsataayhdeksänkymmentä yhtenä kappaleena ranskan, englannin ja espanjan kielillä, jollei liitteenä olevan luettelon osalta toisin määrätä, kaikkien näiden tekstien ollessa yhtä todistusvoimaiset. LIITE Luettelo LXXXIV P Bolivia (Luettelo on nähtävillä GATTin sihteeristössä Genevessä)